
Aritmetică și algebră

Bani

Încurcătura funcționarei de la oficiul poștal

În fiecare clipă a vieții, există posibilitatea să ne 
încurce o întrebare întâmplătoare care, pentru moment, ne face să ezităm. Mi-a 
fost tare milă de o tânără doamnă funcționară într-un oficiu poștal când un domn 
a intrat și a depus 6 lei pe tejghea cu această cerere: "Vă rog să-mi dați 
câteva timbre de 20 bani bucata, de șase ori mai multe timbre de câte 10 bani 
bucata și de restul banilor timbre de 25 bani bucata.” Pentru o clipă, a părut 
uluită, apoi creierul i s-a luminat și, cu un zâmbet, i-a înmânat timbrele exact 
așa cum i s-a solicitat. 

Tu de cât timp ai nevoie să rezolvi această problemă?

Răspuns

Piața de animale

Trei concetățeni s-au întâlnit la o piață de animale.

”Uite aici,” îi spuse Hodge lui Jakes,” îți voi da șase porci pentru unul 
dintre caii tăi și apoi vei avea de două ori mai multe animale aici.”

”Dacă acesta este modul tău de a face afaceri,” spuse Durrant lui Hodge, 
”eu 
îți dau paisprezece oi pentru un cal, după care vei avea de trei ori mai multe 
animale ca mine.”

”Ei bine, se poate și mai bine,” zise Jakes lui Durrant; ”îți dau patru vaci 
pentru un cal, iar apoi vei avea de șase ori mai multe animale decât am eu aici.”

Fără îndoială, acesta a fost un mod foarte primitiv de a face schimb de 
animale, dar este o mică problemă interesantă în a descoperi cât de multe 
animale ar fi achiziționat astfel Jakes, Hodge și Durrant, în piața animalelor.

Răspuns

Problema dulciurilor

Mai mulți elevi au ieșit împreună la un festival al dulciurilor. Au fost 25 
de elevi din clasa 1, 20 de elevi din clasa 2, 18 de elevi din clasa 3 și 12 de 
elevi din clasa 4. Ei au cheltuit în total 66 lei și 50 bani. S-a constatat că 
cinci elevi din clasa 1 au cheltuit cât patru elevi din clasa 2; că doisprezece 
elevi din clasa 2 au cheltuit cât nouă elevi din clasa 3; și că șase elevi din 
clasa 3 au cheltuit cât opt elevi din clasa 4. Problema este de a afla cât de 
mult a cheltuit fiecare dintre cele patru clase de elevi.

Răspuns

O coincidență curioasă

Șapte bărbați, ale căror nume sunt Adams, Baker, Carter, Dobson, Edwards, 
Francis și Gudgeon, au fost recent implicați într-un joc. Numele jocului nu are 
nicio importanță. Ei au fost de acord că ori de câte ori un jucător câștigă un 
joc, trebuie să dubleze banii fiecăruia dintre ceilalți jucători - adică trebuie 
să dea fiecărui jucător atâția bani cât acesta are deja în buzunare. Au jucat șapte 
jocuri și, în mod surprinzător, fiecare a câștigat câte un joc, în ordinea în 
care sunt date numele lor. Dar o coincidență și mai curioasă este asta - că 
atunci când au terminat jocurile, fiecare dintre cei șapte bărbați avea exact 
aceeași sumă - doi șilingi și opt penny (1 șiling = 12 pence) - în buzunar. 
Problema este să se afle câți bani a avut fiecare jucător înainte de a începe să 
joace.

Răspuns

Un testament caritabil

Cu mult timp în urmă, un londonez a lăsat instrucțiuni executorilor săi 
testamentari să distribuie o dată pe an exact cincizeci și cinci de șilingi 
printre săracii parohiei sale; dar ei urmau doar să primească banii doar atâta 
timp banii puteau să fie împărțiți în moduri diferite în fiecare an, dând 
întotdeauna câte optsprezece penny unui număr de femei diferit în fiecare an, și 
jumătate de coroană unui număr de bărbați diferit în fiecare an. (1 șiling este 
echivalent cu 12 penny, și o coroană este echivalentă cu 5 șilingi). Timp de 
câți ani a funcționat acest act caritabil? Prin "moduri diferite" se înțelege un 
număr diferit de bărbați și femei de fiecare dată.

Răspuns

Moștenirea văduvei

Un bătrân care a murit recent a lăsat suma agonisită de el de-a lungul vieții, 
8000 de euro, pentru a fi împărțită între văduvă, cei cinci fii ai săi și cele 
patru fiice ale sale. El a trecut în testament că fiecare fiu va primi de trei 
ori mai mulți bani decât o fiică, și fiecare fiică va primi de două ori mai 
mulți bani decât mama lor. Câți bani urmează să primească văduva?

Răspuns

Triplă caritate

Un domn caritabil, în drum spre casă într-o seară, a fost apelat succesiv de 
trei persoane care aveau nevoie de ajutor. Pentru prima persoană, el a dat cu un 
leu mai mult decât jumătate din banii pe care îi avea în buzunar; celui de-al 
doilea i-a dat cu doi lei mai mult de jumătate din banii pe care îi avea atunci 
în buzunar; iar celui de-al treilea i-a oferit cu trei lei mai mult decât 
jumătate din ceea ce îi rămăsese. Când a ajuns acasă la el mai avea doar un leu 
în buzunar. Acum, poți să spui exact cât de mulți bani a avut domnul respectiv 
când a plecat spre casă?

Răspuns

Cele două aeroplane

Un bărbat a cumpărat recent două aeroplane, dar ulterior a 
descoperit că nu corespund scopului dorit. Așa că le-a vândut cu 6.000 euro 
fiecare, ceea ce a însemnat o pierdere de 20% pentru un aeroplan și un profit de 
20% pentru celălalt. A avut un profit per total sau o pierdere? Și cât de mult?

Răspuns

Cadourile de Crăciun

"Cu cine crezi că m-am întâlnit în oraș săptămâna trecută, Victore?" întreabă 
Marian. "Cu bătrânul ciufut de Jean. Era cu familia lui, fuseseră să cumpere 
cadouri de Crăciun. Mi-a spus: "De ce nu poate guvernul să desființeze Crăciunul 
și să interzică prin lege oferirea de cadouri? Am plecat azi dimineață cu ceva 
bani în buzunar și acum văd că am cheltuit aproape jumătate din ei. De fapt, 
dacă poți să crezi, acum la plecarea acasă am exact atâtea monede de 5 bani câți 
lei am avut la plecare, și valoarea leilor este jumătate din numărul monezilor 
de 5 bani pe care le-am avut la plecare!"" Puteți spune exact câți bani a 
cheltuit Jean pentru acele cadouri?

Răspuns

Suma egală cu produsul

Asta-i ciudat, i-a spus Mihai prietenului său. "Doi plus doi fac 
patru, iar doi ori doi fac tot patru. Mai există oare și alte numere a căror 
sumă să fie exact egală cu produsul lor?" Prietenul lui Mihai s-a gândit 
puțin și i-a spus alte două numere cu aceste proprietăți. Voi le puteți găsi?

Răspuns

Încurcătura milionarului

Domnul Giorgio Beloni, un milionar cunoscut, avea, pentru păcatele sale, mai 
mulți bani decât putea să cheltuiască. Asta l-a plictisit. Așa că a hotărât 
să-și bată joc de unii dintre prietenii lui săraci dar fericiți. Aceștia nu i-au 
făcut niciodată vreun rău, dar el a hotărât să îi întărâte unii împotriva altora 
prin ”sursa tuturor relelor”. Prin urmare, și-a propus să distribuie un milion 
de dolari între ei și să îi privească cum încep rapid să se ceartă. Dar era un 
bărbat cu fantezii și superstiții ciudate și o regulă inviolabilă a lui era să 
facă întotdeauna cadouri în valoare doar de un dolar sau o putere a lui șapte - 
cum ar fi 7, 49, 343, 2.401, respectiv produse a lui șapte cu el însuși. O altă 
regulă a sa a fost aceea că nu va da niciodată la mai mult de șase persoane 
exact aceeași sumă. Cum urma să distribuie cei 1.000.000 de dolari? Puteți 
distribui banii între cât de mulți oameni doriți, în condițiile date.

Răspuns

Banii chinezești

Chinezii sunt un popor curios și au moduri ciudate de a face lucrurile. Se 
spune că folosesc un ferăstrău cu presiune ascendentă în loc de descendentă, că 
finisează o placă trăgând rindeaua spre ei în loc să o împingă, și că în 
construirea unei case construiesc mai întâi acoperișul și, după ce lau ridicat și 
l-au pus pe poziție, continuă să lucreze în jos. Banii țării lor era în trecut 
formată din monezi cu grosimea fluctuantă. Grosimea a devenit din ce în ce mai 
subțire până când 2.000 dintre ei unul peste altul aveau mai puțin de trei 
centimetri înălțime. Banii obișnuiți constau în monede de alamă cu grosimi 
diferite, cu o gaură rotundă, pătrată sau triunghiulară în centru, ca în 
ilustrația noastră.

Acestea sunt fixate pe fire ca nasturii. Presupunând că unsprezece monede cu 
găuri rotunde valorează cincisprezece ching-chang, că unsprezece cu găuri 
pătrate valorează șaisprezece ching-chang și că unsprezece cu găuri 
triunghiulare valorează șaptesprezece ching-chang, cum poate un chinez să-mi să-mi 
schimbe 30 lei, nefolosind nicio altă monedă în afara celor trei menționate? Un 
ching-chang valorează exact doi lei și patru cincisprezecimi dintr-un 
ching-chang.

Răspuns

Probleme de familie

Tânăra doamnă Petrescu, din Ploiești, îmi scrie astfel: „M-aș bucura dacă mi-ați 
putea da răspunsul la o mică problemă care mă îngrijorează foarte mult în ultima 
vreme: Sunt căsătorită de o perioadă scurtă de timp, iar acum, la doi ani de 
când ne-am căsătorit, soțul meu îmi spune că a găsit că am cheltuit o treime din 
venitul său anual în chirie, rate și impozite, jumătate în cheltuielile casnice 
și a noua parte în alte moduri. Are în prezent 19.000 lei în bancă. Știu 
aceasta pentru că din greșeală și-a lăsat acasă extrasul de cont și am aruncat o 
privire în el. Nu credeți că un soț ar trebui să-i ofere soției sale întreaga sa 
încredere în problemele financiare? Ei bine, eu asta cred. Ei bine, nu mi-a spus 
niciodată care este venitul său și vreau, e foarte firesc, să aflu acest lucru. 
Puteți să-mi spuneți care este venitul lui din cifrele pe care vi le-am transmis? 
" 

Da; răspunsul poate fi obținut cu siguranță din cifrele conținute în 
scrisoarea doamnei Petrescu. Tu îl știi?

Răspuns

Băcanul și postăvarul

Un patron al unui magazin sătesc avea doi vânzători 
rivali, care se mândreau cu rapiditatea lor în servirea clienților. Unul din ei, 
băcan, putea cântări două pungi de zahăr de câte un kilogram pe minut, în timp 
ce celălalt vânzător, postăvar, putea tăia în același timp trei bucăți de pânză 
de câte un metru. Patronul lor, într-o zi mai liberă, a organizat o întrecere 
între aceștia, oferind băcanului un sac de zahăr și spunându-i să cântărească 
patruzeci și opt de pungi de zahăr, în timp ce postăvarul trebuia să taie un sul 
de patruzeci și opt de metri de pânză în bucăți de câte un metru. Cei doi 
vânzători au fost întrerupți de clienți în total timp de nouă minute, dar 
postăvarul a fost deranjat de șaptesprezece ori mai mult decât băcanul. Care a 
fost rezultatul întrecerii?

Răspuns

Animalele lui Ion

Ion, un 
fermier din Băilești, avea cinci turme de animale, formate 
din vaci, porci și oi, cu același număr de animale în fiecare turmă. Într-o 
dimineață a vândut tot ce avea la opt cumpărători. Fiecare cumpărător a cumpărat 
același număr de animale, plătind 1700 lei pentru fiecare vacă, 400 lei pentru 
fiecare porc și 200 lei pentru fiecare oaie; iar Hiram a primit în total 30.100 
lei. Care este cel mai mare număr de animale pe care l-ar fi putut avea? Și câte 
ar fi din fiecare fel?

Răspuns

Mere de vânzare

Deoarece achiziționarea merelor în cantități mici a prezentat întotdeauna 
dificultăți considerabile, cred că este bine să oferim câteva observații pe 
această temă. Știm cu toții povestea băiatului isteț care, după ce i-a spus o 
bătrână că vinde câte patru mere la trei lei, a spus: „Ia să văd! Patru la trei 
lei; adică trei la doi lei, doi la un leu, și unul degeaba - îl iau pe ăsta!"

Există cazuri similare de perplexitate. De exemplu, un băiat a luat odată un 
măr de un leu dintr-un aprozar, dar când a aflat că perele au același preț, l-a 
schimbat cu o pară și era pe cale să plece. "Stop!" i-a spus vânzătoarea. "Nu 
mi-ai plătit pentru pară!" - ”Nu”, a spus băiatul, ”desigur că nu. V-am dat 
mărul pentru asta”. „Dar nu ai plătit mărul!” "Stimată doamnă! Doar nu te 
aștepți să plătesc și pentru măr și pentru pară!" Și înainte ca sărmana creatură 
să iasă din buimăceală, băiatul dispăruse.

Apoi, din nou, avem cazul bărbatului care i-a oferit unui băiat șase lei și i-a 
promis că va repeta cadoul imediat ce tânărul i-ar fi înmulțit la nouă lei. 
Cinci minute mai târziu, băiatul s-a întors. „Am făcut nouă lei”, a spus el, 
întinzându-i binefăcătorului trei lei. "Cum ai făcut asta?" a fost întrebat. "Am 
cumpărat mere de trei lei". „Dar așa nu s-au făcut nouă lei!” „Na eu zic că da”, 
a fost răspunsul băiatului. "Femeia cu mere are trei lei, nu-i așa? Foarte bine, 
eu am mere de trei lei și tocmai v-am dat trei lei. În total nu fac nouă lei?"

Vă voi oferi și eu o problemă simplă în legătură cu această ramură a 
comerțului.

O bătrână avea de vânzare trei grămezi de mere de trei mărimi - una de un leu 
mărul, a doua de două mere le un leu și a treia de trei mere la un leu. Desigur, 
două din cea de-a doua grămadă și trei din a treia grămadă  erau respectiv 
egale cu un măr din prima grămadă. Acum, un domn care avea un număr egal de 
băieți și fete le-a dat copiilor săi șapte lei cu care să cumpere aceste mere. 
Puzzle-ul este de a oferi fiecărui copil o cantitate egală de. Cum au fost 
cheltuiți cei șapte lei și câți copii avea acel domn?

Răspuns

Escrocul de biciclete

Iată o mică încurcătură care se produce continuu în diferite aspecte. Un 
biciclist a cumpărat o bicicletă cu 150 lei și a plătit cu un cec de 250 de lei. 
Vânzătorul s-a dus la un negustor vecin și l-a determinat să schimbe cecul 
pentru el, iar ciclistul, după ce a primit restul de 100 lei, s-a urcat pe 
bicicletă și a dispărut. Cecul s-a dovedit a fi fără acoperire, astfel încât 
negustorul a solicitat vecinului său să-i restituie suma primită. Pentru aceasta, 
vânzătorul a fost obligat să împrumute 250 de lei de la un prieten, deoarece 
biciclistul a uitat să-și spună adresa și nu a putut fi găsit. Acum, cum 
vânzătorul cumpărase bicicleta cu 110 lei, câți bani a pierdut cu totul?

Răspuns


Vârste și grade de rudenie

Timp de secole a fost o metodă preferată de a propune probleme aritmetice sub 
formă de întrebări cu privire la vârsta unui individ. În general, ele oferă o 
soluție foarte ușoară prin utilizarea algebrei, deși dificultatea constă adesea 
în găsirea logicii lor corecte. Acestea pot deveni foarte complexe și pot 
necesita o ingeniozitate considerabilă, însă nu pot fi stabilite legi generale 
pentru soluționarea lor. Cel care rezolvă trebuie să-și folosească propriul 
algoritm. În ceea ce privește problemele cu rude, este destul de curios cât de 
uimitor cât de mult pot încurca oamenii. Chiar și în conversațiile obișnuite, o 
anumită afirmație despre o relație, care este destul de clară în mintea 
vorbitorului, va determina imediat în creierul altor oameni alte conexiuni. 
Expresii precum ”sora fiului vitreg al unchiului meu” nu transmit absolut nimic 
nimănui fără o explicație detaliată și laborioasă. În astfel de cazuri, cea mai 
bună soluție este să schițezi rapid un arbore genealogic, astfel încât 
ochiul vine imediat în ajutor creierului. În aceste zile, când se relevă o lipsă 
tot mai mare de respect față de pedigree, majoritatea oamenilor nu mai sunt 
obișnuiți să deseneze rapid astfel de diagrame, ceea ce este regretabil, 
deoarece acestea ar economisi o mulțime timp și ar sistematiza ideile.

Vârsta mamei

Tom: ”Câți ani ai, mamă?”

Mama: ”Lasă-mă să mă gândesc, Tom. Ei bine, cele trei vârste ale noastre 
împreună fac exact șaptezeci de ani.”

Tom: ”E mult, nu-i așa? Tu câți ani ai, tată?”

Tata: ”Am de exact șase ori mai mult decât tine, fiule.”

Tom: ”O să fiu vreodată și eu la fel de bătrân ca tine, tată?”

Tata: ”Da, Tom, și atunci când se va întâmpla, cele trei vârste ale noastre 
împreună vor fi de exact două ori mai mari ca azi.”

Tom: ”Și presupunând că m-am născut înaintea ta, papa, și presupunând că mama 
uitase complet asta și că nu a fost acasă când am venit eu pe lume, și 
presupunând ...”

Mama: ”Presupunând, Tommy, că vorbim despre pat. Hai, dragă, o să te doară 
capul.”

Acum, dacă Tommy dacă ar fi fost cu câțiva ani mai în vârstă, ar fi putut 
calcula vârstele exacte ale părinților săi din informațiile pe care i le-au dat. 
Puteți afla vârsta exactă a mamei?

Răspuns

Vârstele lor

"Vârsta soțului meu", a remarcat o doamnă, "este reprezentată de cifrele din 
propria mea vârstă inversate. E mai în vârstă decât mine, iar diferența dintre 
vârstele noastre este a 11-a parte din suma lor".

Câți ani au cei doi?

Răspuns

Vârstele membrilor familiei

Când familia Smiley a primit recent o vizită a unchiului favorit, părinții, 
tandri, i-au adus pe toți cei cinci copii ai lor în fața sa. Mai întâi au venit 
Billie și micuța Gertrude, iar unchiul a fost informat că băiatul are exact de 
două ori mai mulți ani decât fata. Apoi, Henrietta a sosit, și i s-a spus 
unchiului că totalul vârstelor combinate ale lui Henrietta și Gertrude este de 
exact două ori mai mare decât vârsta lui Billie. Apoi Charlie a intrat în fugă și 
cineva a remarcat că acum vârstele combinate ale celor doi băieți erau exact de 
două ori mai mari decât vârstele combinate ale celor două fete. Unchiul și-a 
exprimat uimirea față de aceste coincidențe, cînd Janet a intrat. "Ah, unchiule, 
a exclamat ea, de fapt ai ajuns când am împlinit douăzeci și unu de ani!" La 
aceasta domnul Smiley a adăugat și ultimul indiciu: "Da, și acum totalul 
vârstelor combinate ale celor trei fete este exact egal cu dublul vârstelor 
combinate ale celor doi băieți".

Puteți spune vârsta fiecărui copil?

Răspuns

Vârsta doamnei Ionescu

Ion: ”Știi, când cei din 
familia Ionescu s-au căsătorit cu optsprezece ani în urmă, domnul Ionescu a avut 
de trei ori vârsta soției sale, iar astăzi are doar de două ori vârsta ei.”

Ana: ”Atunci, câți ani avea doamna Ionescu în ziua nunții?”

Poți răspunde la întrebarea lui Ana?

Răspuns

O problemă de recensământ

Domnul și doamna Marinescu au cincisprezece copii, toți născuți la intervale 
de un an și jumătate. Ana Marinescu, cea mai în vârstă, a avut o ezitare în a-și 
exprima vârsta la recensământ, dar a recunoscut că era de încă șapte ori mai în 
vârstă decât micul Ionică, cel mai tânăr dintre toți. Care era vârsta Anei? Nu 
presupune prea repede că ai rezolvat această mică ghicitoare. S-ar putea să 
constați că ai făcut o greșeală!

Răspuns

Mama și fiica

”Mamă, vreau o bicicletă,” a rugat-o pe mama ei o fată de doisprezece ani.

"Nu cred că ești încă destul de mare, draga mea", a fost răspunsul. "Când eu 
voi avea de trei ori vârsta ta, vei primi una."

Acum, vârsta mamei este de patruzeci și cinci de ani. Peste cât timp va primi 
fata râvnitul cadou?

Răspuns

Maria și Marcela

Marcela: „Știi, draga mea, că în șapte ani vârstele noastre combinate vor fi 
șaizeci și trei de ani?”

Maria: „Zău? Totuși, când erai de vârsta mea, erai de două ori mai în vârstă 
decât eram eu atunci.”

Care sunt vârstele lui Maria și Marcela?

Răspuns

Vârsta câinelui

”Tudore, câți ani are câinele vostru?” a întrebat prietenul Emiliei pe 
fratele ei.

”Păi, în urmă cu cinci ani,” a răspuns Tudor, ”sora mea avea cu de patru ori 
mai mulți ani decât câinele, dar acum este de exact trei ori mai în vârstă.”

Poți spune câți ani are câinele?

Răspuns

Vârsta lui Ionel

Ionel a fost trimis recent la o nouă școală. În prima zi de la sosirea sa, 
profesorul l-a întrebat câți ani are, iar aceasta a fost curioasa lui replică:

"Ei bine, vedeți, este așa: în momentul în care m-am născut - nu mai țin 
minte anul - singura mea soră, Ana, s-a întâmplat să aibă doar un sfert din 
vârsta mamei, iar acum are o treime din vârsta tatălui."

"Asta e foarte bine," spuse profesoara, "dar ceea ce vreau nu este vârsta 
surorii tale Ana, ci propria ta vârstă."

"Urma să vă spun," răspunse Ionel; "Am doar un sfert din vârsta actuală a 
mamei, iar în patru ani voi avea un sfert din vârsta tatălui. Nu este amuzant?"

Acestea au fost toate informațiile pe care profesorul le-a putut scoate de la 
Ionel. Puteți spune, din aceste fapte, care este vârsta lui?

Răspuns

Vecinii

Erau două familii care locuiau una lângă cealaltă în Constanța - Iliescu și 
Simionescu. Vârstele unite ale celor patru membri ai familiei Jupan însumau o 
sută de ani, iar vârstele unite ale celor patru membri ai familiei Simionescu 
era tot o sută de ani. S-a constatat în cazul fiecărei familii că suma obținută 
prin adăugarea pătratelor fiecăreia dintre vârstele copiilor la pătratul vârstei 
mamei era egală cu pătratul vârstei tatălui. Cu toate acestea, în cazul familiei 
Iliescu, Iulia era cu un an mai mare decât fratele ei Ion, în timp ce Sofia 
Simionescu era cu doi ani mai mare decât fratele ei Sandu. Care a fost vârsta 
fiecăruia dintre cele opt persoane?

Răspuns

Sacul de nuci

Trei băieți au strâns în colindat de Crăciun un sac de nuci și au convenit ca 
acestea să fie împărțite proporțional cu vârstele lor, care împreună însumau 
17,5 ani. Sacul conținea 770 de nuci. De câte ori Ionel lua patru nuci Radu lua 
trei nuci, și de câte ori Ionel lua șase nuci Costel lua șapte nuci. Puzzle-ul 
este de a afla câte nuci a luat fiecare și care au fost vârstele respective ale 
băieților.

Răspuns

Câți ani are Maria?

Vârstele combinate ale lui Maria și Ana sunt de patruzeci și patru de ani. 
Maria are de două ori vârsta pe care o avea Ana atunci când Maria avea jumătate 
din vârsta pe care o avea Ana atunci când Ana va fi de trei ori mai în vârstă 
decât Maria atunci când Maria era de trei ori mai în vârstă decât Ana. Câți ani 
are Maria? Asta este totul, puteți rezolva? Dacă nu, rugați-vă prietenii să vă 
ajute și urmăriți-le confuzia care se va strecura pe fețele lor în timp ce 
încearcă să urmărească complicațiile întrebării.

Răspuns

Discuție în metrou

Prima doamnă: "Și era rudă cu tine, dragă?"

A doua doamnă: "O, da. Vezi tu, mama lui a fost soacra mamei mele, dar la 
drept vorbind el nu este tatăl meu."

Prima Doamnă: "O, într-adevăr!" (Dar se vedea cu ochiul liber că nu 
înțelesese nimic.)

Care era gradul de rudenie între acel domn și A doua doamnă?

Răspuns

Reuniune de familie

O anumită reuniune de familie a fost formată din 1 bunic, 1 bunică, 2 tați, 2 
mame, 4 copii, 3 nepoți, 1 frate, 2 surori, 2 fii, 2 fiice, 1 socru, 1 soacră, și 
1 noră. Douăzeci și trei de oameni, veți spune. Nu; au fost prezente doar șapte 
persoane. Puteți arăta cum este posibil așa ceva?

Răspuns

